gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4062, del 10-08-2001 (2001/8193)

ORDRE de 3 d'agost de 2001, de la Conselleria d'Agricultura, Pesca i Alimentació, per la qual s'amplia la dotació destinada a les ajudes per a l'arrancada d'arbres afectats pel virus de la sharka.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4062

Data del DOGV
:   10-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8193


Data del document
:   03-08-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * tractament fitosanitari
    * fruticultura
    * suport econòmic
    * malaltia vegetal

ORDRE de 3 d'agost de 2001, de la Conselleria d'Agricultura, Pesca i Alimentació, per la qual s'amplia la dotació destinada a les ajudes per a l'arrancada d'arbres afectats pel virus de la sharka. [2001/X8193]
  
Per mitjà de l'Ordre de 28 de maig de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2001, determinades subvencions gestionades per la Direcció General d'Innovació Agrària i Ramaderia, s'inclou l'import assignat a les ajudes per a l'arrancada d'arbres malalts afectats pel virus de la sharka, regulades mitjançant les ordres de la Conselleria d'Agricultura, Pesca i Alimentació de 5 de juny de 2000 (DOGV núm. 3.776, de 21.06.2000) i 25 de setembre de 2000 (DOGV núm. 3.864, de 25.10.2000).
  
Atés que l'import de les ajudes sol·licitades és major que el previst i com que hi ha crèdit disponible en la línia que les finança, la Conselleria ha plantejat una ampliació de l'import màxim assignat a les ajudes.
  
I de conformitat amb l'article 47.11 del text refós de la Llei d'Hisenda Pública de la Generalitat Valenciana, en ús de les atribucions que em confereix l'article 35 de la Llei 5/1983, de 30 de desembre, de Govern Valencià.
  
ORDENE
  
Article únic
  
S'amplia, per a l'exercici 2001, l'import global màxim de les ajudes per a l'arrancada de fruiters afectats pel virus de la sharka fins a 23.761.567 pessetes (599.248,74 euros), que es finançaran a càrrec de la línia 2103/000/00, aplicació pressupostària 47.52.14.213.85.9.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 3 de agost de 2001
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 3941, del 16-02-2001 (2001/1464)

Recurs contenciós administratiu número 03/914/2000.
---------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2001/1464


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 03/914/2000. [2001/X1464]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Tercera, fa saber:
  
Que la Cambra Oficial de Comerç, Indústria i Navegació de Múrcia ha interposat recurs contenciós administratiu número 03/914/2000, contra la instrucció de la Direcció General de Transports, expedient 1/2000, de data 26 de gener de 2000, i contra la Conselleria d'Obres Públiques, Urbanisme i Transports de la Generalitat Valenciana, eixida número 8.829, de 10 d'abril de 2000, per la qual es modifica parcialment el Reglament d'Ordenació dels Transports Terrestres.
  
Cosa que fem pública als efectes preceptuats en l'article 60 de la Llei d'aquesta jurisdicció.
Diari Oficial de la Generalitat Valenciana


Sumari del DOGV 4035, del 04-07-2001 (2001/6452)

RESOLUCIÓ de 21 de juny de 2001, del Rectorat de la Universitat Politècnica de València, per la qual es declara inhàbil el mes d'agost de 2001, als efectes assenyalats en aquesta resolució.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   I. DISPOSICIONS GENERALS

Número del document
:   2001/6452


Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de juny de 2001, del Rectorat de la Universitat Politècnica de València, per la qual es declara inhàbil el mes d'agost de 2001, als efectes assenyalats en aquesta resolució. [2001/Q6452]
  
Comprovades les necessitats acadèmiques i administratives de la Universitat Politècnica de València durant el mes d'agost de 2001, aquest Rectorat, fent ús de les competències que li confereix l'article 18 de la Llei de Reforma Universitària i ateses les facultats referents a la seua autonomia que a la institució li confereix l'article 3 del mateix cos legal, resol:
  
Declarar inhàbil el mes d'agost de 2001, als efectes que a continuació s'assenyalen:
  
1. Es declara inhàbil el mes d'agost de 2001 a l'efecte del còmput de terminis per a la resolució de concursos de places docents, d'acord amb el que disposa el Reial Decret 1.888/1984. Durant aquest mes no tindran lloc actuacions de les comissions establides en els articles 6, 7 i 8 del reial decret esmentat.
  
2. Es declara inhàbil el mes d'agost de 2001 a l'efecte del còmput de terminis de reclamacions i recursos en via administrativa.
  
3. Es declara inhàbil el mes d'agost de 2001 a l'efecte del còmput de tots els processos administratius subjectes a terminis, convocats per aquesta universitat.
  
4. Del contingut d'aquesta resolució, s'exclouen els procediments de contractació administrativa a l'empara de la Llei de Contractes de les Administracions Públiques, que es regiran per les normes establides en les seues pròpies convocatòries. Així mateix del contingut d'aquesta resolució s'exclouen procediments de selecció del professorat interí i contractat administratiu.
  
En els casos descrits, els terminis s'interrompran el dia 1 d'agost de 2001 i el seu còmput es reprendrà l'1 de setembre del mateix any.
  
Contra aquesta resolució, que esgota la via administrativa, es pot interposar un recurs potestatiu de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà de la seua notificació.
Diari Oficial de la Generalitat Valenciana


Sumari del DOGV 4114, del 25-10-2001 (2001/9823)

Ressenya de l'Acord de la Comissió Territorial d'Urbanisme, de data 25 de setembre de 2000, pel qual es declara definitivament aprovada l'esmena d'errada material dels articles 133, 188 i 202 de la normativa del Pla General d'Ordenació Urbana de Cox.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9823


Data del document
:   25-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cox
    * pla d'urbanisme

Ressenya de l'Acord de la Comissió Territorial d'Urbanisme, de data 25 de setembre de 2000, pel qual es declara definitivament aprovada l'esmena d'errada material dels articles 133, 188 i 202 de la normativa del Pla General d'Ordenació Urbana de Cox. [2001/F9823]
  
D'acord amb l'article 59.4.B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la resolució de la Comissió Territorial d'Urbanisme d'Alacant, publicada junt amb les normes urbanístiques aprovades en el Butlletí Oficial de la Província d'Alacant número 44, del dia 22 de febrer de 2001.
  
Exp. 267/2000. Cox. Esmena d'errada material dels articles 133, 188 i 202 de la normativa del Pla General d'Ordenació Urbana.
Diari Oficial de la Generalitat Valenciana


Sumari del DOGV 4001, del 17-05-2001 (2001/4528)

Informació pública del projecte de reparcel·lació de la unitat d'execució número 1 del polígon 1 de APR-3 Corredor Terciari del Pla General Municipal d'Ordenació Urbana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4528


Organisme emissor
:   Ajuntament de Benidorm

Tipus de document
:   Anunci

Informació pública del projecte de reparcel·lació de la unitat d'execució número 1 del polígon 1 de APR-3 Corredor Terciari del Pla General Municipal d'Ordenació Urbana. [2001/S4528]
  
El senyor Juan José Chiner Vives, en representació de l'Agrupació d'Interés Urbanístic Corredor Terciari 1 de Benidorm, ha presentat el projecte de reparcel·lació corresponent al programa d'actuació integrada l'àmbit del qual comprén la unitat d'execució UE-1 del polígon 1 del APR-3 del Pla General Municipal d'Ordenació Urbana, i de conformitat amb el que estableix l'article 69 en relació amb l'article 46.1 i 3 de la Llei Reguladora de l'Activitat Urbanística de la Generalitat Valenciana, se sotmet aquest document a informació pública durant el termini de 20 dies comptadors a partir de l'endemà de la publicació en el Diari Oficial de la Generalitat Valenciana, durant els quals es podrà examinar la documentació completa d'aquest projecte, i formular les al·legacions o observacions que s'estimen convenients respecte d'aquest.
Diari Oficial de la Generalitat Valenciana


Sumari del DOGV 3967, del 27-03-2001 (2001/2541)

Informació pública de la modificació puntual número 11 del Pla General d'Ordenació Urbana d'Alcalà de Xivert, relativa a la modificació de l'alineació d'una illa qualificada com a TER-2 a la urbanització Les Fonts d'Alcossebre d'aquesta localitat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2541


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la modificació puntual número 11 del Pla General d'Ordenació Urbana d'Alcalà de Xivert, relativa a la modificació de l'alineació d'una illa qualificada com a TER-2 a la urbanització Les Fonts d'Alcossebre d'aquesta localitat. [2001/F2541]
  
L'alcalde president de l'Ajuntament d'Alcalá de Xivert (Castelló) fa saber:
  
El Ple de l'ajuntament, en la sessió tinguda amb caràcter ordinari en data 28 de febrer de 2001, ha acordat sotmetre a informació pública pel termini d'un mes, comptat a partir de la inserció d'aquest edicte en el Diari Oficial de la Generalitat Valenciana, la documentació relativa a la modificació puntual número 11 del Pla General d'Ordenació Urbana d'Alcalà de Xivert, relativa a la modificació de l'alineació d'una illa qualificada com a TER-2 a la urbanització Les Fonts d'Alcossebre d'aquesta localitat.
  
Durant el període esmentat, l'expedient estarà exposat al públic al Departament d'Urbanisme de l'ajuntament per a la consulta i presentació de reclamacions i/o al·legacions que es consideren oportunes, tot això d'acord amb el que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4013, del 04-06-2001 (2001/5277)

RESOLUCIÓ d'11 de maig de 2001, del conseller d'Economia, Hisenda i Ocupació, per la qual es proveeix la vacant anunciada per la Convocatòria 58/00, de 15 de desembre de 2000 (DOGV núm. 3.911, de 5 de gener de 2001).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5277


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ d'11 de maig de 2001, del conseller d'Economia, Hisenda i Ocupació, per la qual es proveeix la vacant anunciada per la Convocatòria 58/00, de 15 de desembre de 2000 (DOGV núm. 3.911, de 5 de gener de 2001). [2001/X5277]
  
Vista la proposta formulada per la comissió avaluadora corresponent a la convocatòria 58/00, de 15 de desembre de 2000 (DOGV núm. 3.911, de 5 de gener de 2001), per a la provisió, pel procediment de lliure designació, del lloc de treball núm. 6468, interventor/a delegat/ada, en la Conselleria d'Economia, Hisenda i Ocupació.
  
D'acord amb el que disposa l'article 20 del Decret Legislatiu de 24 d'octubre de 1995, pel qual s'aprova el text refós de la Llei de la Funció Pública Valenciana, així com els articles 27 i 28 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i carrera administrativa del personal comprés dins de l'àmbit d'aplicació de la Llei de Funció Pública Valenciana, resolc:
  
Nomenar el senyor Luis Bailón Sanz, funcionari de carrera del grup A, amb NRP 61276301F4, com a interventor delegat, lloc de treball 6468, grup A, complement de destinació nivell 28 i complement específic E050.
  
Cessament i presa de possessió.
  
El cessament en l'actual lloc de treball es produirà d'ofici l'últim dia del mes en què es publique la present resolució.
  
La presa de possessió en la nova destinació es produirà el primer dia hàbil següent al dia del cessament.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu corresponent, en el termini de dos mesos comptats des de l'endemà de la notificació, d'acord amb el que disposen els articles 8.2, 46 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 11 de maig de 2001.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4126, del 13-11-2001 (2001/10272)

RESOLUCIÓ d'1 d'octubre de 2001, de l'Institut Valencià de Finances, per la qual s'adjudiquen i s'acorda l'emissió amb data 3 d'octubre de 2001, de pagarés de la Generalitat Valenciana corresponents a la subhasta número 434.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10898


Data del document
:   01-10-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ d'1 d'octubre de 2001, de l'Institut Valencià de Finances, per la qual s'adjudiquen i s'acorda l'emissió amb data 3 d'octubre de 2001, de pagarés de la Generalitat Valenciana corresponents a la subhasta número 434. [2001/M10441]
  
El conveni de col·laboració del programa d'emissió de Pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 434 de pagarés de la Generalitat Valenciana el passat dia 26 de setembre de 2001, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex II de la present resolució.
  
Tercer
  
La quantitat que han d'ingressar les entitat, així com els interessos corresponents s'especifiquen en l'annex III.
  
Quart
  
Acordar l'emissió de pagarés de la Generalitat Valenciana amb data 3 d'octubre de 2001, corresponent al tram majorista, sota la representació d'anotacions en compte pels terminis i els imports adjudicats indicats en l'annex II.
Diari Oficial de la Generalitat Valenciana


Sumari del DOGV 4012, del 01-06-2001 (2001/5204)

Informació pública del projecte de reparcel·lació de les unitats d'execució números 1 a 4 del SUPOI-8 d'Almassora.
------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5204


Organisme emissor
:   Ajuntament d'Almassora

Tipus de document
:   Anunci

Informació pública del projecte de reparcel·lació de les unitats d'execució números 1 a 4 del SUPOI-8 d'Almassora. [2001/M5204]
  
Aquest ajuntament va aprovar el programa per al desenvolupament de les unitats d'execució 1 a 4 del SUPOI-8 d'aquest terme municipal; es va publicar l'acord en el Butlletí Oficial de la Província de Castelló número 7, de 15 de gener de 2000, i es va designar com a urbanitzador Polígono Camí Fondo, A.I.E.
  
Entre les obligacions de l'urbanitzador es troba la de redactar el projecte de reparcel·lació de les esmentades unitats, el qual ha estat presentat a l'ajuntament perquè se'n procedisca a la tramitació, i mitjançant el Decret de l'Alcaldia de data 2 de març de 2001, aquest se sotmet a informació pública.
  
Per tant, en compliment d'allò que disposa l'article 69 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, se sotmet a informació pública el projecte de reparcel·lació de les unitats d'execució números 1 a 4 del sòl urbanitzable detallat industrial número 8, pel termini de 20 dies hàbils, comptats des de la publicació d'aquest anunci en el Diari Oficial de la Generalitat Valenciana, durant els quals els interessats podran presentar al·legacions i, si escau, formular els requeriments als quals fa referència l'article 69 abans esmentat.
  
El projecte de reparcel·lació es troba en el Negociat d'Urbanisme d'aquest ajuntament on es podrà consultar, en dies hàbils i en horari d'oficina.
Diari Oficial de la Generalitat Valenciana


Sumari del DOGV 4008, del 28-05-2001 (2001/5027)

Notificació de l'acord adoptat en la Resolució de l'expedient núm. 1301.
------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5027


Organisme emissor
:   Conselleria de Benestar Social

Tipus de document
:   Anunci

Notificació de l'acord adoptat en la Resolució de l'expedient núm. 1301. [2001/X5027]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant, de 10.00 a 14.00 hores.
  
Expedient núm.: 1301
  
Persona interessada: senyora Mª. del Carmen Hernández González
  
Últim domicili conegut: a Elda (Alacant).
  
Resolució de la Direcció Territorial de Benestar Social d'Alacant, 30 d'abril de 2001, en la qual s'adopten els acords:
  
Acolliment familiar permanent amb família afí i caràcter provisional.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
  
Alacant, 8 de maig de 2001.- El director territorial: Alberto Martínez Díaz.
Diari Oficial de la Generalitat Valenciana


Sumari del DOGV 3974, del 05-04-2001 (2001/2771)

Resolució de la direcció territorial de Cultura i Educació a València, per la qual es fa pública l'adjudicació d'un contracte d'obres.
--------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/2771


Data del document
:   20-03-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * adjudicació de contracte administratiu
    * contracte d'obres

Resolució de la direcció territorial de Cultura i Educació a València, per la qual es fa pública l'adjudicació d'un contracte d'obres. [2001/2771]
  
Als efectes prevists en l'article 94 de la Llei de Contractes de les Administracions Públiques, aquesta Direcció Territorial ha acordat de fer pública la Resolució per la qual s'adjudica mitjançant el sistema de subhasta procediment obert el contracte d'obres que s'indica a continuació:
  
Obra: Reparacions al gimnàs i escoles infantils al CP San Clemente de Sedaví.
  
Import d'adjudicació: 54.784.610 pessetes (174.173,31 euros)
  
Adjudicatari: Construcciones Faios, SL: